**ALŪKSNES NOVADA IEDZĪVOTĀJU APTAUJAS PAR ALŪKSNES PILSĒTAS PAPLAŠINĀŠANU, PIEVIENOJOT TAI ALSVIĶU PAGASTA AIZUPĪŠU CIEMU UN JAUNALŪKSNES PAGASTA KOLBERĢA CIEMU,**

**REZULTĀTU APKOPOJUMS**

No 2025. gada 3. līdz 30. septembrim notika Alūksnes novada iedzīvotāju aptauja, kurā respondenti tika aicināti izteikt viedokli par iespējamu Alūksnes pilsētas teritorijas paplašināšanu, pievienojot tai Alsviķu pagasta Aizupīšu ciemu un Jaunalūksnes pagasta Kolberģa ciemu.

Aptauja bija anonīma, nepersonalizēta, iesniedzamo atbilžu skaits vienai personai netika ierobežots.

Kopumā aptaujā saņemtas 540 atbildes, tajā skaitā 70 papīra formātā un 470 elektroniski.

No kopējā atbilžu skaita:

* 34 atzīmēts, ka respondents dzīvo Aizupīšu ciema teritorijā;
* 170 atzīmēts, ka respondents dzīvo Kolberģa ciemā;
* 334 atzīmēts, ka respondents dzīvo citā Alūksnes novada teritorijā;
* 2 respondenti nav norādījuši savas dzīvesvietas teritoriju.

No kopējā atbilžu skaita:

* 16 respondenti nav izteikuši viedokli par Aizupīšu pievienošanu Alūksnei;
* 2 respondenti nav izteikuši viedokli par Kolberģa pievienošanu Alūksnei.

Rezultātu analīzi skatīt turpmākajās lappusēs.

**REZULTĀTU ANALĪZE**

1. **Analizējot visas saņemtās atbildes kopumā:**

* Alsviķu pagasta Aizupīšu ciema pievienošana Alūksnei atbalstīta 413 atbildēs (79%), nav atbalstīta 111 atbildēs (21%);
* Jaunalūksnes pagasta Kolberģa ciema pievienošana Alūksnei atbalstīta 321 atbildē (60%), nav atbalstīta 217 atbildēs (40%).

1. **Analizējot Aizupīšu ciema iedzīvotāju atbildes:**

* Alsviķu pagasta Aizupīšu ciema pievienošana Alūksnei atbalstīta 11 atbildēs (32%), nav atbalstīta 23 atbildēs (68%);
* Jaunalūksnes pagasta Kolberģa ciema pievienošana Alūksnei atbalstīta 15 atbildēs (47%), nav atbalstīta 17 atbildēs (53%).

1. **Analizējot Kolberģa ciema iedzīvotāju atbildes:**

* Alsviķu pagasta Aizupīšu ciema pievienošana Alūksnei atbalstīta 111 atbildēs (72%), nav atbalstīta 44 atbildēs (28%);
* Jaunalūksnes pagasta Kolberģa ciema pievienošana Alūksnei atbalstīta 73 atbildēs (43%), nav atbalstīta 97 atbildēs (57%).

1. **Analizējot citās Alūksnes novada teritorijās dzīvojošo iedzīvotāju atbildes:**

* Alsviķu pagasta Aizupīšu ciema pievienošana Alūksnei atbalstīta 289 atbildēs (87%), nav atbalstīta 44 atbildēs (13%);
* Jaunalūksnes pagasta Kolberģa ciema pievienošana Alūksnei atbalstīta 231 atbildē (69%), nav atbalstīta 103 atbildēs (31%).